Deutsch:
177.110
Verordnung zum Gesetz über die digitale Verwaltung
(VDVG)
Vom 05.03.2024 (Stand 01.04.2024)
Gestützt auf Art. 45 Abs. 1 der Kantonsverfassung
[1]
von der Regierung erlassen am 5. März 2024

Rumantsch:
177.110
Ordinaziun tar la Lescha davart l'administraziun digitala
(OLAD)
dals 05-03-2024 (versiun dals 01-04-2024)
Sa basond sin l'art. 45 al. 1 da la Constituziun chantunala
[1]
relaschada da la Regenza ils 5 da mars 2024

Italiano:
177.110
Ordinanza relativa alla legge sull'amministrazione digitale
(OLADig)
del 05.03.2024 (stato 01.04.2024)
emanata dal Governo il 5 marzo 2024
visto l'art. 45 cpv. 1 della Costituzione cantonale
[1]

Deutsch:
1.
Auslagerung

Rumantsch:
1.
Externalisaziun

Italiano:
1.
Esternalizzazione

Deutsch:
Art. 1 Auslagerung
1. Verantwortlichkeit
1
Die Verwaltungsbehörde, welche die Bearbeitung von Daten oder die Verwaltung von Informatiklösungen auslagert, bleibt verantwortlich für die Einhaltung der Anforderungen an den Datenschutz und die Datensicherheit.
2
Wenn die Auslagerung mehrere Behörden betrifft, ist eine hauptverantwortliche Behörde zu bestimmen.

Rumantsch:
Art. 1 Externalisaziun
1. responsabladad
1
Sch'ina autoritad administrativa externalisescha l'elavuraziun da datas u l'administraziun da soluziuns d'informatica, resta ella responsabla per l'observanza da las pretensiuns envers la protecziun da datas ed envers la segirezza da las datas.
2
Sche l'externalisaziun pertutga pliras autoritads, sto ina dad ellas vegnir determinada sco autoritad che ha la responsabladad principala.

Italiano:
Art. 1 Esternalizzazione
1. Responsabilità
1
L'autorità amministrativa che esternalizza l'elaborazione di dati o la gestione di soluzioni informatiche rimane responsabile per il rispetto dei requisiti posti alla protezione e alla sicurezza dei dati.
2
Se l'esternalizzazione coinvolge più autorità, deve essere designata un'autorità che funga da responsabile principale.

Deutsch:
1
Bestehende Dienstleistungen über das Internet können in ihrer bisherigen Form weiterbetrieben werden. Sie sind zusätzlich über das E-Government-Portal anzubieten, soweit dies sinnvoll und technisch machbar ist.

Rumantsch:
Art. 4 Integraziun da servetschs existents
1
Servetschs existents sur l'internet pon vegnir purschids vinavant en lur furma vertenta. Ultra da quai ston els vegnir purschids sur il portal dad e‑government, uschenavant che quai è raschunaivel e tecnicamain realisabel.

Italiano:
Art. 4 Integrazione di servizi esistenti
1
Servizi esistenti tramite internet possono continuare a essere forniti nella loro forma attuale. Essi devono essere offerti anche tramite il portale di e-government, nella misura in cui ciò sia sensato e fattibile dal punto di vista tecnico.

Deutsch:
3.
E-Government-Portal

Rumantsch:
3.
Portal dad e‑government

Italiano:
3.
Portale di e-government

Deutsch:
3.1.
Zuständigkeiten

Rumantsch:
3.1.
Cumpetenzas

Italiano:
3.1.
Competenze

Deutsch:
Art. 5 Zuständige Verwaltungseinheit
1
Die Stabstelle Digitale Verwaltung ist die für den administrativen Betrieb des E-Government-Portals und die damit verbundenen Basisdienste zuständige Verwaltungseinheit.

Rumantsch:
Art. 5 Unitad administrativa responsabla
1
Il Post da stab Administraziun digitala è l'unitad administrativa ch'è responsabla per la gestiun administrativa dal portal dad e‑government e per ils servetschs da basa respectivs.

Italiano:
Art. 5 Unità amministrativa competente
1
L'unità di gestione per l'amministrazione digitale è l'unità amministrativa competente per l'esercizio amministrativo del portale di e-government e per i relativi servizi di base.

Deutsch:
Art. 6 Für die Informatik zuständige Verwaltungseinheit
1
Das Amt für Informatik ist die für die Informatik zuständige Verwaltungseinheit.

Rumantsch:
Art. 6 Unitad administrativa responsabla per l'informatica
1
L'Uffizi d'informatica è l'unitad administrativa ch'è responsabla per l'informatica.

Italiano:
Art. 6 Unità amministrativa competente per l'informatica
1
L'Ufficio d'informatica è l'unità amministrativa competente per l'informatica.

Deutsch:
3.2.
E-Konto

Rumantsch:
3.2.
E‑conto

Italiano:
3.2.
eConto

Deutsch:
Art. 7 Eröffnung
1
Die Eröffnung eines E-Kontos erfolgt über ein elektronisches Formular.
2
Zur Eröffnung des E-Kontos müssen mindestens die Kontodaten gemäss Artikel 17 Absatz 1 Litera a bis Litera e des Gesetzes über die digitale Verwaltung
[2]
angegeben werden.
3
Jede Benutzerin und jeder Benutzer kann nur über ein E-Konto verfügen.

Rumantsch:
Art. 7 Avertura
1
In e‑conto vegn avert sur in formular electronic.
2
Per avrir in e‑conto ston vegnir endatadas almain las datas dal conto tenor l'artitgel 17 alinea 1 litera a fin litera e da la Lescha davart l'administraziun digitala
[2]
.
3
Mintga utilisadra ed utilisader dastga posseder mo in e‑conto.

Italiano:
Art. 7 Apertura
1
L'apertura di un eConto avviene tramite un modulo elettronico.
2
Per l'apertura di un eConto devono essere indicati almeno i dati dell'account conformemente all'articolo 17 capoverso 1 lettera a - lettera e della legge sull'amministrazione digitale
[2]
.
3
Ogni utente può disporre di un solo eConto.

Deutsch:
Art. 8 Doublettenprüfung
1
Bei der Eröffnung der Kontos findet zur Doublettenprüfung ein Abgleich der eingegebenen Daten mit den bestehenden Konten statt.
2
Wird beim Abgleich ein bestehendes E-Konto gefunden, kann dieses weitergenutzt oder reaktiviert werden. Dies gilt nicht, wenn das Konto nach Artikel 16 Absatz 2 Litera a des Gesetzes über die digitale Verwaltung
[3]
durch die zuständige Behörde gesperrt wurde.

Rumantsch:
Art. 8 Controlla da dublettas
1
Cura ch'in conto vegn avert, vegnan las datas endatadas cumparegliadas cun ils contos existents, per controllar eventualas dublettas.
2
Sche la cumparegliaziun mussa, ch'igl exista gia in e‑conto, po quel vegnir utilisà vinavant u vegnir reactivà. Quai n'è betg pussaivel, sche l'autoritad responsabla aveva bloccà il conto tenor l'artitgel 16 alinea 2 litera a da la Lescha davart l'administraziun digitala
[3]
.

Italiano:
Art. 8 Controllo di eventuali doppioni
1
Al momento dell'apertura dell'account, ai fini di un controllo relativo all'esistenza di eventuali doppioni i dati inseriti vengono confrontati con i dati di account esistenti.
2
Se dal confronto risulta un eConto esistente, quest'ultimo può continuare a essere utilizzato o essere riattivato. Ciò non vale se l'account è stato bloccato dall'autorità competente conformemente all'articolo 16 capoverso 2 lettera a della legge sull'amministrazione digitale
[3]
.

Deutsch:
Art. 9 Zustimmung zu den Rechten und Pflichten
1
Die Benutzerinnen und Benutzer sind über ihre Rechte und Pflichten bei der Eröffnung des E-Kontos und bei jeder Änderung der Rechte und Pflichten rechtzeitig in geeigneter Weise zu informieren.
2
Die Benutzerinnen und Benutzer haben den Rechten und Pflichten bei der Eröffnung des E-Kontos und bei jeder Änderung der Rechte und Pflichten zuzustimmen. Die Nutzung des E-Kontos kann eingeschränkt werden, solange den geänderten Bestimmungen nicht zugestimmt wird.
3
Die Zustimmung ist durch die für die Informatik zuständige Verwaltungseinheit in geeigneter Weise aufzuzeichnen.

Rumantsch:
Art. 9 Consentiment als dretgs ed a las obligaziuns
1
Tar l'avertura dal e‑conto sco er tar mintga midada dals dretgs e da las obligaziuns ston las utilisadras ed ils utilisaders vegnir infurmads a temp ed en moda adequata davart lur dretgs e davart lur obligaziuns.
2
Tar l'avertura dal e‑conto sco er tar mintga midada dals dretgs e da las obligaziuns ston las utilisadras ed ils utilisaders acceptar ils dretgs e las obligaziuns. Uschè ditg che l'utilisadra u l'utilisader n'ha betg acceptà las disposiziuns midadas, po l'utilisaziun dal e‑conto vegnir restrenschida.
3
L'unitad administrativa ch'è responsabla per l'informatica sto registrar il consentiment en moda adequata.

Italiano:
Art. 9 Consenso ai diritti e ai doveri
1
Gli utenti devono essere informati tempestivamente e in modo adeguato in merito ai loro diritti e doveri sia al momento dell'apertura dell'eConto sia dopo ogni modifica dei diritti e dei doveri.
2
Gli utenti devono dare il loro consenso ai diritti e ai doveri sia al momento dell'apertura dell'eConto sia dopo ogni modifica dei diritti e dei doveri. L'utilizzo dell'eConto può essere limitato finché non viene dato il consenso alle disposizioni modificate.
3
Il consenso deve essere registrato in modo adeguato dall'unità amministrativa competente per l'informatica.

Deutsch:
Art. 10 Vertretung natürlicher Personen
1
Der Umfang der Vertretungsbefugnis ist klar zu definieren, insbesondere hinsichtlich der betroffenen Dienstleistungen.
2
Das Vertretungsverhältnis kann jederzeit beidseitig widerrufen werden.

Rumantsch:
Art. 10 Represchentanza da persunas natiralas
1
La dimensiun da l'autorisaziun da represchentanza sto vegnir definida cleramain, en spezial areguard ils servetschs pertutgads.
2
La relaziun da represchentanza po vegnir revocada da tut temp da tuttas duas varts.

Italiano:
Art. 10 Rappresentanza di persone fisiche
1
L'entità del potere di rappresentanza deve essere definita chiaramente, in particolare in relazione ai servizi interessati.
2
Il rapporto di rappresentanza può essere revocato in ogni momento da ciascuna delle parti.

Deutsch:
Art. 11 Handeln juristischer Personen
1. Generelle Vorgaben
1
Für den Bezug von Dienstleistungen durch juristische Personen, sind diese einmalig im System zu erfassen und es sind die berechtigten Benutzerinnen und Benutzer zu benennen.
2
Im Zuge der Erfassung wird mindestens eine Benutzerin oder ein Benutzer als Unternehmensvertretung benannt.
3
Die Fachbehörde kann zusätzliche Nachweise der Vertretungsbefugnis einfordern. Diese Vorgaben sind den Benutzerinnen und Benutzern durch die Fachbehörde in geeigneter Weise bekannt zu geben.

Rumantsch:
Art. 11 Agir da persunas giuridicas
1. prescripziuns generalas
1
Per che persunas giuridicas possian retrair servetschs, ston ellas vegnir registradas in'emprima giada en il sistem, cun designar las utilisadras ed ils utilisaders ch'èn autorisads.
2
En il rom da la registraziun vegn almain in'utilisadra u in utilisader inditgà sco represchentanza da l'interpresa.
3
L'autoritad spezialisada po pretender cumprovas supplementaras per l'autorisaziun da represchentanza. Questas prescripziuns ston vegnir communitgadas da l'autoritad spezialisada en moda adequata a las utilisadras ed als utilisaders.

Italiano:
Art. 11 Atti di persone giuridiche
1. Direttive generali
1
Per poter usufruire di servizi, le persone giuridiche devono essere registrate una volta nel sistema e gli utenti delegati devono essere designati.
2
Nel quadro della registrazione almeno un utente viene indicato come rappresentante dell'impresa.
3
L'autorità specializzata può richiedere ulteriori prove del potere di rappresentanza. Le autorità specializzate devono rendere note agli utenti queste prescrizioni in modo adeguato.

Deutsch:
Art. 12 2. Erfassung
1
Juristische Personen mit einer Unternehmens-Identifikationsnummer (UID-Nummer) gemäss dem Bundesgesetz über die Unternehmens-Identifikationsnummer
[4]
(UID-Einheiten) beantragen die Erfassung über das E-Konto einer Benutzerin oder eines Benutzers unter Angabe von Firmenname und UID-Nummer.
2
Nach der Antragsstellung wird ein Aktivierungscode zuhanden der Geschäftsleitung an die im UID-Register des Bundes hinterlegte Sitzadresse der UID-Einheit gesendet.
3
Durch Eingabe des Aktivierungscodes über das E-Konto der dafür benannten Benutzerin oder des dafür benannten Benutzers wird die UID-Einheit aktiviert und die entsprechende Person zur Unternehmensvertretung berechtigt.
4
Bei juristischen Personen ohne UID-Nummer erfolgt die Zusendung des Aktivierungscodes an die durch die Benutzerin oder den Benutzer eingegebene Adresse. Dienstleistungen gewisser Vertrauensstufen können von der Nutzung durch juristische Personen ohne UID-Nummer ausgenommen werden.

Rumantsch:
Art. 12 2. registraziun
1
Las persunas giuridicas cun in numer d'identificaziun da las interpresas (numer IDI) tenor la Lescha federala davart il numer d'identificaziun da las interpresas
[4]
(unitads IDI) dumondan la registraziun sur il e‑conto d'ina utilisadra u d'in utilisader, cun endatar il num da la firma ed il numer IDI.
2
Suenter l'inoltraziun da la dumonda vegn in code d'activaziun tramess a la direcziun, e quai a l'adressa ch'è inscritta per la sedia da l'unitad IDI en il register IDI da la Confederaziun.
3
Cun endatar il code d'activaziun en il e‑conto da l'utilisadra u da l'utilisader nominà per quest intent, vegn activada l'unitad IDI e la persuna correspundenta vegn autorisada da represchentar l'interpresa.
4
En cas da persunas giuridicas senza numer IDI vegn il code d'activaziun tramess a l'adressa inditgada da l'utilisadra u da l'utilisader. Las persunas giuridicas senza numer IDI pon vegnir exclusas da l'utilisaziun da servetschs da tscherts stgalims da confidenza.

Italiano:
Art. 12 2. Registrazione
1
Le persone giuridiche con un numero d'identificazione delle imprese (numero IDI) conformemente alla legge federale sul numero d'identificazione delle imprese
[4]
(unità IDI) richiedono la registrazione di un utente tramite l'eConto indicando il nome della ditta e il numero IDI.
2
Una volta presentata la richiesta, un codice di attivazione viene inviato a destinazione della direzione all'indirizzo della sede dell'unità IDI figurante nel registro IDI della Confederazione.
3
Inserendo il codice di attivazione tramite l'eConto dell'utente indicato a tale scopo l'unità IDI viene attivata e la persona corrispondente viene delegata a rappresentare l'impresa.
4
In caso di persone giuridiche senza numero IDI il codice di attivazione viene inviato all'indirizzo indicato dall'utente. I servizi di determinati livelli di fiducia possono essere esclusi dall'utilizzo da parte di persone giuridiche senza numero IDI.

Deutsch:
Art. 13 3. Berechtigung
1
Die Unternehmensvertretung kann weitere Benutzerinnen und Benutzer zum Bezug von Dienstleistungen berechtigen.
2
Die Unternehmensvertretung ist für die Nachführung der berechtigten Benutzerinnen und Benutzer verantwortlich. Sie wird vom System regelmässig zur Überprüfung der erteilten Berechtigungen aufgefordert.
3
Das E-Konto der zum Bezug von Dienstleistungen berechtigten Benutzerinnen und Benutzer hat die für die Dienstleistung erforderliche Vertrauensstufe aufzuweisen.

Rumantsch:
Art. 13 3. autorisaziun
1
La represchentanza da l'interpresa po autorisar ulteriuras utilisadras ed ulteriurs utilisaders da retrair servetschs.
2
La represchentanza da l'interpresa è responsabla per l'actualisaziun da las utilisadras autorisadas e dals utilisaders autorisads. Il sistem la supplitgescha regularmain da controllar las autorisaziuns concedidas.
3
Il e‑conto da las utilisadras e dals utilisaders ch'èn autorisads da retrair servetschs, sto avair il stgalim da confidenza necessari per il servetsch.

Italiano:
Art. 13 3. Delega
1
Il rappresentante dell'impresa può delegare altri utenti a usufruire di servizi.
2
Il rappresentante dell'impresa è responsabile per la tenuta a giorno degli utenti delegati. Il sistema lo invita regolarmente a verificare le deleghe rilasciate.
3
L'eConto degli utenti delegati all'utilizzo di servizi deve presentare il livello di fiducia necessario per il servizio.

Deutsch:
Art. 14 Deaktivierung und Einschränkung
1. Durch die Benutzerin oder den Benutzer
1
Die Benutzerin oder der Benutzer kann die Deaktivierung des eigenen E-Kontos ohne Angabe von Gründen jederzeit in ihrem oder seinem E-Konto veranlassen.

Rumantsch:
Art. 14 Deactivaziun e restricziun
1. tras l'utilisadra u l'utilisader
1
Sur ses e‑conto po l'utilisadra u l'utilisader laschar deactivar da tut temp l'agen e‑conto, quai senza inditgar motivs.

Italiano:
Art. 14 Disattivazione e limitazione
1. Da parte dell'utente
1
Nel suo eConto, l'utente può disporre in qualsiasi momento la disattivazione del proprio eConto senza indicare le ragioni.

Deutsch:
Art. 15 2. Durch eine Behörde
1
Eine Behörde kann eine Deaktivierung oder Einschränkung veranlassen, sofern die Voraussetzungen von Artikel 16 Absatz 2 des Gesetzes über die digitale Verwaltung
[5]
erfüllt sind.
2
Ein Missbrauch des E-Kontos durch das Konto einer Benutzerin oder eines Benutzers liegt insbesondere vor, wenn sie oder er gegen die Rechte und Pflichten verstösst oder Anzeichen auf eine Kompromittierung des E-Kontos durch Dritte bestehen.
3
Die Deaktivierung oder Einschränkung ist der Benutzerin oder dem Benutzer auf die im System hinterlegte E-Mail-Adresse mitzuteilen.
4
Die Benutzerin oder der Benutzer kann die Reaktivierung des Kontos oder die Aufhebung der Einschränkung bei der Behörde beantragen. Die Behörde kann das Gesuch ablehnen, wenn eine Person mehrfach oder in schwerer Weise gegen die Rechte und Pflichten verstossen hat oder die Gefahr der Kompromittierung noch nicht behoben ist.
5
Die betroffene Person kann bei der zuständigen Verwaltungseinheit gemäss Artikel 5 den Erlass eines schriftlichen Entscheids über die Verweigerung verlangen.

Rumantsch:
Art. 15 2. tras in'autoritad
1
In'autoritad po laschar deactivar u restrenscher in e‑conto, uschenavant che las premissas da l'artitgel 16 alinea 2 da la Lescha davart l'administraziun digitala
[5]
èn ademplidas.
2
In abus dal e‑conto sur il conto d'ina utilisadra u d'in utilisader è en spezial avant maun, sch'ella u el cuntrafa als dretgs ed a las obligaziuns u sch'i èn avant maun indizis ch'il e‑conto vegnia cumpromess tras terzas persunas.
3
La deactivaziun u la restricziun sto vegnir communitgada a l'utilisadra u a l'utilisader sur l'adressa dad e‑mail ch'è registrada en il sistem.
4
L'utilisadra u l'utilisader po dumandar l'autoritad da reactivar il conto u d'abolir la restricziun. L'autoritad po refusar la dumonda, sch'ina persuna ha cuntrafatg repetidamain u gravantamain als dretgs ed a las obligaziuns u sch'il privel d'ina cumpromessa n'è anc betg eliminà.
5
La persuna pertutgada po pretender che l'unitad administrativa responsabla tenor l'artitgel 5 decreteschia ina decisiun en scrit davart la refusa.

Italiano:
Art. 15 2. Da parte di un'autorità
1
Un'autorità può disporre una disattivazione o una limitazione se sono soddisfatti i presupposti di cui all'articolo 16 capoverso 2 della legge sull'amministrazione digitale
[5]
.
2
Si è in presenza di un abuso dell'eConto tramite l'account di un utente in particolare se l'utente ha violato i diritti e i doveri o in caso di indizi di compromissione dell'eConto da parte di terzi.
3
La disattivazione o la limitazione deve essere comunicata all'utente all'indirizzo e-mail registrato nel sistema.
4
L'utente può chiedere all'autorità la riattivazione dell'account o la soppressione della limitazione. L'autorità può respingere la domanda se una persona ha violato in modo ripetuto o grave i diritti e i doveri o se il pericolo di una compromissione non è ancora stato eliminato.
5
La persona interessata può richiedere all'unità amministrativa competente conformemente all'articolo 5 l'emanazione di una decisione scritta relativa al rifiuto.

Deutsch:
Art. 16 3. Folgen
1
Mit der Deaktivierung oder Einschränkung besteht kein Zugriff mehr auf die im Portal gespeicherten und die mit dem E-Konto verknüpften Daten. Die Benutzerin oder der Benutzer ist selber für die vorgängige Sicherung der eigenen Daten verantwortlich.
2
Befindet sich die Benutzerin oder der Benutzer zum Zeitpunkt der Deaktivierung oder Einschränkung in einem hängigen Verfahren, welches gemäss den Bestimmungen des Gesetzes über die Verwaltungsrechtspflege
[6]
über das E-Government-Portal als Übermittlungssystem geführt wird, so haben die weiteren Verfahrenshandlungen in Papierform zu erfolgen.

Rumantsch:
Art. 16 3. consequenzas
1
Sch'il e‑conto vegn deactivà u restrenschì, n'exista nagin access pli a las datas ch'èn arcunadas en il portal u colliadas cun il e‑conto. L'utilisadra u l'utilisader è sez responsabel per segirar ordavant las atgnas datas.
2
Sche l'utilisadra u l'utilisader è – il mument da la deactivaziun u da la restricziun – en ina procedura pendenta che vegn manada tenor las disposiziuns da la Lescha davart la giurisdicziun administrativa
[6]
sur il portal dad e‑government sco sistem da transmissiun, ston ils ulteriurs acts processuals succeder sin palpiri.

Italiano:
Art. 16 3. Conseguenze
1
La disattivazione o la limitazione comporta l'impossibilità di accedere ai dati salvati nel portale e associati all'eConto. L'utente è responsabile in prima persona del previo salvataggio dei propri dati.
2
Se al momento della disattivazione o della limitazione l'utente è parte di un procedimento in corso il quale, conformemente alle disposizioni della legge sulla giustizia amministrativa
[6]
, viene condotto tramite il portale di e-government quale sistema di trasmissione, gli ulteriori atti procedurali devono essere eseguiti in forma cartacea.

Deutsch:
3.3.
Datenschutz und Datensicherheit

Rumantsch:
3.3.
Protecziun da datas e segirezza da las datas

Italiano:
3.3.
Protezione dei dati e sicurezza dei dati

Deutsch:
1
Die Verknüpfung eines E-Kontos mit einer Fachanwendung wird hergestellt, sofern die Kontodaten mit den entsprechenden Daten in der Fachapplikation übereinstimmen. Je nach Vertrauensstufe kann die Eingabe weiterer Daten verlangt werden, welche der Benutzerin oder dem Benutzer bekannt sind.
2
Sofern Kontodaten nicht in einer Fachanwendung gespeichert sind, können diese mit der Einwilligung der Benutzerin oder des Benutzers der Fachanwendung zur Verfügung gestellt werden.
3
Die Personendaten aus den Fachanwendungen werden während der Verknüpfung im E-Konto zwischengespeichert.
4
Bei erfolgreicher Verknüpfung wird die Benutzeridentifizierungsnummer aus der Fachanwendung dauerhaft im E-Konto gespeichert.

Rumantsch:
Art. 20 Colliaziun cun l'applicaziun spezialisada
1
In e‑conto vegn collià cun in'applicaziun spezialisada, sche las datas dal conto correspundan a las datas respectivas en l'applicaziun spezialisada. Tut tenor il stgalim da confidenza poi vegnir pretendì d'endatar ulteriuras datas ch'èn enconuschentas a l'utilisadra u a l'utilisader.
2
Sche datas dal conto n'èn betg arcunadas en in'applicaziun spezialisada, pon ellas vegnir messas a disposiziun a l'applicaziun spezialisada cun il consentiment da l'utilisadra u da l'utilisader.
3
Durant la colliaziun vegnan las datas persunalas da las applicaziuns spezialisadas arcunadas temporarmain en il e‑conto.
4
Sche la colliaziun reussescha, vegn il numer d'identificaziun da l'utilisadra u da l'utilisader per l'applicaziun spezialisada, arcunà duraivlamain en il e‑conto.

Italiano:
Art. 20 Associazione all'applicazione specifica
1
L'associazione di un eConto a un'applicazione specifica viene creata se i dati dell'account corrispondono ai relativi dati nell'applicazione specifica. A seconda del livello di fiducia può essere richiesto l'inserimento di ulteriori dati noti all'utente.
2
Se dei dati dell'account non sono stati salvati in un'applicazione specifica, essi possono essere messi a disposizione dell'applicazione specifica con il consenso dell'utente.
3
Durante l'associazione, i dati personali registrati nelle applicazioni specifiche vengono salvati provvisoriamente nell'eConto.
4
Se l'associazione ha successo, il numero di identificazione dell'utente registrato nell'applicazione specifica viene salvato permanentemente nell'eConto.

Deutsch:
1
Die Speicherung umfasst die zugreifende Benutzerin oder den zugreifenden Benutzer, den Zeitpunkt des Zugriffs sowie die Art der vorgenommenen Handlungen.
2
Die Protokolle können von einem beschränkten Personenkreis eingesehen und kontrolliert werden.
3
Die gespeicherten Daten werden nach zwölf Monaten gelöscht. Vorbehalten bleiben abweichende Aufbewahrungsfristen der anwendbaren Spezialgesetzgebung.

Rumantsch:
Art. 22 Protocollaziun
1
Las datas arcunadas inditgeschan l'utilisadra u l'utilisader che acceda al e‑conto, il mument da l'access sco er il gener da las acziuns exequidas.
2
Ils protocols pon vegnir consultads e controllads tras in circul da persunas limità.
3
Las datas arcunadas vegnan stizzadas suenter 12 mais. Resalvads restan termins da conservaziun divergents tenor la legislaziun speziala applitgabla.

Italiano:
Art. 22 Registrazione a protocollo
1
I dati salvati comprendono le informazioni relative all'utente che effettua l'accesso, al momento dell'accesso e al tipo di operazioni effettuate.
2
I protocolli possono essere presi in visione e controllati da una cerchia di persone limitata.
3
I dati salvati vengono cancellati dopo dodici mesi. Sono fatti salvi termini di conservazione diversi previsti dalla legislazione speciale applicabile.

Deutsch:
Art. 23 Auslagerung von Datenbearbeitungen
1
Die zuständige Verwaltungseinheit kann Dritte mit Datenbearbeitungen im Zusammenhang mit dem E-Konto, namentlich der Durchführung des Identifizierungsprozesses und der Sicherstellung der Benutzerunterstützung, beauftragen.

Rumantsch:
Art. 23 Externalisaziun d'elavuraziuns da datas
1
L'unitad administrativa cumpetenta po incumbensar terzas persunas d'elavurar datas en connex cun il e‑conto, en spezial da realisar il process d'identificaziun e da garantir il sustegn da las utilisadras e dals utilisaders.

Italiano:
Art. 23 Esternalizzazione di elaborazioni di dati
1
L'unità amministrativa competente può incaricare terzi di elaborare dati in relazione all'eConto, segnatamente di svolgere il processo di identificazione e di garantire il supporto agli utenti.

Deutsch:
4.
Schlussbestimmungen

Rumantsch:
4.
Disposiziuns finalas

Italiano:
4.
Disposizioni finali

Deutsch:
Art. 24 Übergangsbestimmungen
1
Bestehende Vereinbarungen, Auflagen oder auf andere geeignete Weise getroffene Abreden zur Auslagerung bleiben bis zu ihrem Ablauf gültig. Sie müssen bei einer allfälligen Erneuerung den Bestimmungen dieser Verordnung angepasst werden.

Rumantsch:
Art. 24 Disposiziuns transitoricas
1
Cunvegnas u cundiziuns existentas ubain enclegientschas existentas concludidas en in'autra moda adequata, restan valaivlas fin a lur scadenza. En cas d'ina eventuala renovaziun ston ellas vegnir adattadas a las disposiziuns da questa ordinaziun.

Italiano:
Art. 24 Disposizioni transitorie
1
Accordi esistenti, condizioni o patti stabiliti in un altro modo adeguato in relazione all'esternalizzazione rimangono validi fino alla loro scadenza. In caso di eventuale rinnovo devono essere adeguati alle disposizioni della presente ordinanza.

Deutsch:
2024-007

Rumantsch:
2024-007

Italiano:
2024-007

Deutsch:
[1]
BR
110.100
[2]
BR
177.100
[3]
BR
177.100
[4]
SR
431.03
[5]
BR
177.100
[6]
BR
370.100

Rumantsch:
[1]
DG
110.100
[2]
DG
177.100
[3]
DG
177.100
[4]
CS
431.03
[5]
DG
177.100
[6]
DG
370.100

Italiano:
[1]
CSC
110.100
[2]
CSC
177.100
[3]
CSC
177.100
[4]
RS
431.03
[5]
CSC
177.100
[6]
CSC
370.100